มีประจำเดือนช่วงปลายเดือน ธ.ค. ประมาณช่วงวันที่20-25 แล้วมีเพศสัมพันธ์ต้นเดือน ม.ค. หลังจากนั้นประมาณ1อาทิตย์มีเลือดออกมาเล็กน้อย อยากทราบว่าเป็นเลือดอะไรคะ ใช่ที่เขาเรียกว่าเลือดล้างหน้าเด็กไหมคะ แบบนี้แสดงว่ามีการตั้งครรภ์ไหมคะ
สวัสดีครับ เลือดที่เกิดจากการฝังตัวของตัวอ่อน หรือเรียกกันทั่วไปว่าเลือดล้างหน้าเด็ก เกิดจากการฝังตัวของตัวอ่อน ซึ่งอาจทำให้เกิดเส้นเลือดฝอยบริเวณที่ฝังมีการฉีกขาดเกิดเป็นเลือดออกมา ซึ่งมักมีปริมาณน้อยกว่าประจำเดือนและมักสีจางกว่า ซึ่งหญิงตั้งครรภ์จะมีภาวะนี้ประมาณ30เปอร์เซนต์ โดยมักจะมีเลือดออกก่อนวันที่คาดว่าประจำเดือนจะมาประมาณ1สัปดาห์ซึ่งจากกรณีของนั้น อาจจะเป็นเลือดล้างหน้าเด็ก หรือ เป็นเลือดประจำเดือนที่ออกกระปิดกระปอยก็ได้ครับ อย่างไรก็ตามแนะนำให้สังเกตประจำเดือนก่อน หากประจำเดือนขาด อาจตรวจการตั้งครรภ์ร่วมด้วยเพื่อยืนยันครับ